stanford-oval/wikipedia huggingface dataset:
Niniven maakunta
Aiheesta muualla

Kuvia tai muita tiedostoja aiheesta Niniven maakunta Wikimedia Commonsissa
Ninewa (englanniksi) (iau-iraq.org)
Mustafa Saadoun: Why Iraqi Christians are against the establishment of their own autonomous region (3.11.2015) (englanniksi) (al-monitor.com)
Some Iraqis are ditching the fight against ISIS for life in Europe (Reuters, 21.9.2015) (englanniksi) (businessinsider.com)
Ninewa governorate profile, May 2015 (Arkistoitu – Internet Archive) (englanniksi) (iomiraq.net)
After ISIS: Perspectives of Displaced Communities from Ninewa on Return to Iraq’s Disputed Territory (englanniksi) (iraqicivilsociety.org)
ISIL Attacks in Ninewa Province (3.8.2014) (englanniksi) (state.gov)
Gov. of Irak, Sept. 2011: Strategic Planning for the Ninawa Province (pdf) (englanniksi) (iau-iraq.org)
Ninewa NCCI Governorate Profile (Compiled in Dec. 2010, pdf) (Arkistoitu – Internet Archive) (englanniksi) (ncciraq.org)
Irakin maakunnat
Anbar
Babil
Bagdad
Basra
Dahuk
Dhi Qar
Diyala
Erbil
Halabja
Karbala
Kirkuk
Maysan
Muthanna
Najaf
Ninawa
Qadisiyya
Salah al-Din
Sulaimaniyya
Wasit
Nadzeja Skardzina

| Mitalit | Mitalit | Mitalit |  |
| --- | --- | --- | --- |
|  Nadzeja Skardzina |  Nadzeja Skardzina |  Nadzeja Skardzina |  |
Maa:   Valko-Venäjä
Naisten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | 4 × 6 km viesti |  |
|  Pronssia | Sotši 2014 | normaalimatka |  |
| MM-kilpailut  | MM-kilpailut  | MM-kilpailut  |  |
|  Pronssia | Hanty-Mansijsk 2011 | 4 × 6 km viesti |  |
Nadzeja Valerjeuna Skardzina (valkoven. Надзея Валер’еўна Скардзіна, ven. Надежда Валерьевна Скардино, Nadežda Valerjevna Skardino, s. 27. maaliskuuta 1985) on valkovenäläinen uransa lopettanut ampumahiihtäjä. Hän on viestin olympiavoittaja sekä normaalimatkan olympiamitalisti ja maailmancupin voittaja.
Arvokilpailut

Skardzina saavutti pronssia normaalimatkalla Sotšin olympialaisissa 2014. Hän osallistui myös Vancouverin talviolympialaisiin 2010. Ampumahiihdon MM-kilpailuissa 2011 Hanty-Mansijskissa hän sai pronssia 4 × 6 kilometrin viestissä ja sijoittui normaalimatkalla (15 km) neljänneksi. Oslon MM-kilpailuissa 2016 hän oli yhteislähdössä kymmenes.
Skardzina saavutti kultaa Pyeongchangin olympialaisissa 2018 hankalissa tuuliolosuhteissa käydyssä 4 × 6 kilometrin viesissä hiihdettyään avausosuuden Valko-Venäjän joukkueessa. Yhteislähtökilpailussa hän oli seitsemäs, normaalimatkalla kymmenes ja takaa-ajossa neljästoista.
Maailmancup

Maailmancupissa kaudella 2012–2013 Skardzina sijoittui kolmanneksi Pokljukan pikakilpailussa (7,5 km). Kaudella 2013–2014 hän sijoittui Anterselvan takaa-ajossa toiseksi ja Pokljukan pikakilpailussa kolmanneksi. Kaudella 2014–2015 hän oli kolmas Pokljukan yhteislähtökilpailussa. Ensimmäisen voittonsa hän saavutti Östersundin normaalimatkalla kaudella 2017–2018.
Skardzina voitti normaalimatkan maailmancupin kokonaiskilpailun kaudella 2017–2018. Lisäksi hän on sijoittunut nornmaalimatkan kokonaispisteissä neljänneksi kaudella 2013–2014 ja viidenneksi 2014–2015.
Skardzina voitti Euroopan-mestaruuden viestissä Banskossa 2007 ja takaa-ajossa Tjumenissa 2016. Rulla-ampumahiihdon MM-kilpailuissa hän sai nuorten sarjassa 2005 kultaa yhteislähdössä sekä hopeaa pikakilpailussa ja takaa-ajossa. Aikuisten sekaviestissä hän sai pronssia 2006.
Skardzina lopetti uransa ampumahiihtäjänä kesäkuussa 2018.
Aiheesta muualla

Kuvia tai muita tiedostoja aiheesta Nadzeja Skardzina Wikimedia Commonsissa
Hakukone

Hakukone on web-pohjainen sovellus, jonka avulla käyttäjä voi hakea verkkosivuja.
Hakukoneeseen liittyy hakurobotti, joka etsii jatkuvasti Internetistä (varsinkin Webistä) uusia sivuja eritellen ja liittäen ne hakemistoonsa erityisten hakusanojen mukaan. 
Hakukonepalvelu on tyypillisesti käyttäjälle näkyvä verkkosivu, jonka avulla käyttäjä voi antaa hakusanoja etsiä lähimpänä olevia sivuja, mutta palvelua voi usein käyttää myös mobiilisovelluksen kautta.
Hakurobotin tekemä indeksointi ja käyttäjälle suositeltujen sivujen päättely (suosittelujärjestelmä) tapahtuvat erilaisilla menetelmillä eri hakukoneissa.
Historia

Vielä 1990-luvun alkupuolella hakukoneita ei tarvittu, sillä internetissä oli vain vähän sisältöä. Tietolähteiden linkkejä kerättiin portaaleihin eli linkkikirjastoihin, joista tunnetuin oli Yahoo.
Historia > Hakukonelista

| 0 | 1 | 2 |
| --- | --- | --- |

| Hakukone | Aiemmat nimet | Toiminnan aloitusvuosi |
| Infoseek |  | 1994 |
| Lycos |  | 1994 |
| Netscape |  | 1994 |
| Yahoo |  | 1994 |
| WebCrawler |  | 1994 |
| AltaVista |  | 1995 |
| Excite | Architext | 1995 |
| Inktomi |  | 1995 |
| Yandex |  | 1997 |
| Google |  | 1997 |
| Ask.com | Ask Jeeves | 1997 |
| Overture |  | 1998 |
| Windows Live | MSN Search | 1998 |
| AllTheWeb |  | 1999 |
| Bing | Windows Live Search, MSN Search | 2009 |
Historia > 1990-luvun alun jälkeinen kehitys

Internetin kasvaessa linkkikirjastot eivät enää riittäneet sisällön hallitsemiseen. Keksittiin hakukoneet, jotka antoivat hakutuloksina listan sivuille, joilla haetut sanat esiintyivät. 1990-luvun tehokkain ja suosituin hakukone oli AltaVista. Se osasi myös karsia osumia, jotka osuivat samalle sivustolle. Tällainen yksinkertainen haku palautti hakutuloksinaan kuitenkin sellaisiakin sivuja, joille mainostajat ja pornon levittäjät olivat vain lisäilleet sanoja näkyäkseen suosituilla sanoilla tehdyissä hauissa.
Kun Internet jatkoi kasvuaan, hakutulosten määrä kasvoi, ja hakukoneiden täytyi opetella erottamaan parhaat osumat huonoista. Google syntyi 1998 ja nousi suosituimmaksi hakukoneeksi.milloin? Sen peruskäyttöliittymä oli kilpailijoita kevyempi ja yksinkertaisempi. Se myös mittasi sivujen merkittävyyttä sen perusteella, mitä enemmän sivuun on linkattu muilta osumasivuilta. Tällaiset sivut se nosti hakutulostensa kärkeen.
Toiminta nykyisin

Nykyisin muutkin kehittyneet hakukoneet kuin Google painottavat hakutuloksia järjestäessään merkittävästi kohteisiin viittaavien linkkien määrää ja laatua. Googlen keskeisimmät kilpailijat hakutulosten laadussa ovat Microsoftin Bing ja Ask.com. Nämä kolme ovat myös suosituimmat hakukoneet länsimaissa. Microsoftin markkinaosuutta kasvattaa merkittävästi, että myös Yahoo! käyttää Bingin hakumoottoria.
Hakukoneissa on nykyisin erikoishakuja sekä haun rajaus- ja muotoilumahdollisuuksia. Esimerkiksi suomenkielisessä Googlessa on tavallisen sivuhaun lisäksi kuvahaku, karttahaku, YouTube-haku, tieteellisten artikkelien scholar-haku, uutishaku sekä blogihaku. Lisäksi siinä on tarkennettu haku -toiminto, jossa hakua voi muotoilla ja rajata monin tavoin.
Jaottelu

Hakukoneet voidaan jakaa yleisiin hakukoneisiin, metahakukoneisiin ja aihehakemistoihin. Yleiset hakukoneet perustuvat tietokantoihin. Ne ovat ohjelmia, jotka etsivät verkosta jatkuvasti uusia sivuja, analysoivat ne ja liittävät ne hakemistoonsa. Tällaisia ovat esimerkiksi Google, AltaVista, AllTheWeb ja HotBot. Metahakukoneet lähettävät haun monelle hakukoneelle samanaikaisesti ja keräävät niiden vastauksista linkkilistan. Metahakukoneet antavat paljon tuloksia, mutta ne voivat olla epätarkkoja. Metahakukoneita ovat esimerkiksi MetaCrawler ja WebCrawler. Aihehakemistot hakevat omista tietokannoistaan ja esittävät hakutulokset eräänlaisena indeksoituna linkkikirjastona, jossa linkit on luokiteltu. Ne antavat usein suppean hakutuloksen, mutta niiden tulokset voivat olla osuvampia kuin muiden hakukoneiden. Aihehakemistoja ovat esimerkiksi Yahoo ja WWW Virtual Library.
Suomessa melko tunnettu hakemisto on ollut esimerkiksi Makupalat, joka on laaja Hämeenlinnan kaupunginkirjaston ylläpitämä suomenkielinen linkkikokoelma eli -hakemisto. Nykyään se on yhdistetty Kirjastot.fi-sivuston Linkkikirjasto-palveluun.
Kattavuus

Paraskaan hakukone ei löydä kaikkia Web-sivuja. Rajoittavana tekijänä on esimerkiksi sivujen nopea muuttuminen. Hakukoneiden tietokannat eivät ole koskaan ajan tasalla, vaan ne käytännössä tarjoavat aina hieman vanhentuneita hakutuloksia. Tämän takia esimerkiksi tuoreimpien uutisten hakuun hakukoneet eivät sovellu,[lähde? ] vaan tällöin kannattaa käyttää jonkin uutispalvelun omaa sisäistä hakua – tai esimerkiksi uutisten hakemiseen erikoistuneita hakukoneita (esimerkiksi Google News). Lisäksi merkittävä osa Internetistä tulee todennäköisesti olemaan jatkossakin hakukoneiden ulottumattomissa.[lähde? ] Toisaalta kuka tahansa www-sivuston omistaja voi rajoittaa tai kokonaan estää hakukoneiden hakurobottien pääsyn sivustonsa sisältöön esimerkiksi robots.txt-tiedostolla.
Hakukoneoptimointi

Hakukoneoptimointi tarkoittaa keinoja, joilla verkkosivu pyritään nostamaan korkeammalle hakukoneiden hakutuloksissa, tai sen hakutulosten klikkaaminen tehdään houkuttelevammaksi. Hakukoneoptimoinnissa kiinnitetään huomiota esimerkiksi oikeiden avainsanojen käyttämiseen sivun nimessä, otsikoissa ja leipätekstissä sekä sivustolle johtavien linkkien määrään ja laatuun. Samalla pyritään välttämään sivuston piirteitä, joista hakukoneet rankaisevat sivua pudottamalla sitä hakutuloksissa alemmas.
Saksalaisen tutkimuksen mukaan hakukoneiden tuloksien laatu heikkeni vuoden tarkastelujaksolla. Heikkolaatuisen materiaalin vyöry hukuttaa hyödylliset tulokset hakutuloksissa. Suuri osa huonolaatuisista tuloksista on tuotettu tekoälyn avulla tai kokonaan tekoälyllä.
Aiheesta muualla

Wikimedia Commonsissa on kuvia tai muita tiedostoja aiheesta .
Mitä tapahtuu, kun googlaat? Lue tämä ja seitsemän muuta tietoa hakukoneista, Yle uutiset 22.10.2015
Makupalat
Tavani, Herman: Search Engines and Ethics The Stanford Encyclopedia of Philosophy. The Metaphysics Research Lab. Stanford University. (englanniksi)
Männiku järv

| Männiku järv |
| --- | --- |
Valtiot:  Viro
Maakunnat:  Harjumaa
Kunnat:  Sakun kunta
Koordinaatit:  59°20′39″N, 24°42′48″E
Järvinumero:  VEE2006020
Mittaustietoja
Rantaviiva:  9,289 km
Pinta-ala:  1,053 km²
Tilavuus:  0,0036 km³
Keskisyvyys:  5 m
Suurin syvyys:  9 m
Valuma-alue:  13 km²
Saaria:  2
 fiMänniku järv 
Männiku järv (myös Männiku veehoidla, Männiku karjäär) on Virossa Harjumaalla Sakun kunnassa sijaitseva tekojärvi.
Maantietoa

Tekojärvi on syntynyt etelään vievän rautatien ja Männiku raban väliin saman nimisen kylän pohjoispuolelle. Järvi on 3,9 kilometriä pitkä ja se on levimmillään 700 metriä levä. Järven pinta-ala on 105 hehtaaria ja siinä on kaksi saarta, joiden yhteinen pinta-ala on 0,4 hehtaaria. Suurempi saarista on 120 metriä pitkä. Järvi on kaksialtainen. Eteläinen allas on 1,8 kilometriä ja pohjoinen allas 2,9 kilometriä pitkä. Altaita yhdistää 40 metriä leveä salmi. Pohjoisaltaan rinnalle on kaivettu kilometrin pitkä ja 260 metriä leveä allas, jonka erottaa pohjoisaltaasta kapea tiepenger. Järven valuma-alueen laajuus on 13,0 neliökilometriä, vaikka järvellä ei kartan mukaan näyttäisi olevan tulo-ojia eikä laskuojaa. Järvi on luodattu ja sen keskisyvyys on 5 metriä ja suurin syvyys 9 metriä. Järven tilavuudeksi on arvioitu 0,00360 kuutiokilometriä eli 3,60 miljoonaa kuutiometriä. Järven rantaviivan pituus on 9,3 kilometriä ja järven rannat ovat hiekkaa. Järven koillispuolella noin 130 metriä leveän kannaksen takana on toinen tekojärvi Raku järv, joka on myös syntynyt hiekanotossa.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv).
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat niin korkeat, että järvi on rehevöitynyt.
Männistö

| Männistö |
| --- | --- |
Kaupunki:  Kuopio
Suuralue:  Itkonniemi-Männistö-Linnanpelto
Kaupunginosa nro:  10
Näkymä Männistöön.
Männistö on kaupunginosa Kuopiossa noin kaksi kilometriä torilta koilliseen. Männistö on osa Itkonniemi–Männistö–Linnanpelto-aluetta, jonka asukasluku oli vuoden 2019 lopussa 6 049.
Palvelut

Suurin osa palveluista sijaitsee Männistön ostoskeskuksessa, jossa on ainakin K-Market, R-kioski, posti, pizzeria, kaksi baaria sekä joitakin pienyrityksiä. Ostoskeskuksen lähellä on lisäksi katolinen Pyhän Joosefin kirkko, päiväkoti ja nuorisotalo. Männistössä ollut Teboil-huoltoasema lopetti toimintansa 2023.
Itkonniemi–Männistö–Linnanpelto-alueelle on sijoittunut noin 2 200 työpaikkaa.
Asuminen

Männistössä on pääosin vanhoja 1950–1970-luvuilla rakennettuja kerrostaloja. Alueelta löytyy myös muutamia vanhoja pientaloja.
Noored Sotsiaaldemokraadid

| Noored Sotsiaaldemokraadid |
| --- | --- |
 Eesti Sotsiaaldemokraatlik Noorteliit (1992–1998) Noored Mõõdukad (1998–2003) 
 Järjestön logo (ks. en:Three Arrows)
Perustettu:  1992
Tyyppi:  poliittinen nuorisojärjestö
Päämaja:  Toompuiestee 16, Tallinna
Toiminta-alue:   Viro
Puheenjohtaja:  Õnne Paulus
Kattojärjestö:  International Union of Socialist Youth Euroopan nuoret sosialistit FNSU
Aiheesta muualla
Sivusto
Infobox OKNimi-testi OK: 
Noored Sotsiaaldemokraadid (suom. Nuoret Sosiaalidemokraatit; 1992–1998 Eesti Sotsiaaldemokraatlik Noorteliit, 1998–2003 Noored Mõõdukad) on Viron sosiaalidemokraattisen puolueen nuorisojärjestö. Se on perustettu vuonna 1992.
Aiheesta muualla

Järjestön verkkosivut (viroksi)
Noordenveld

| Noordenveld |
| --- | --- |
 lippu:  vaakuna

Valtio:   Alankomaat
Provinssi:  Drenthe
Kunnan pääpaikka:  Roden 
Pinta-ala:  
 – Kokonaispinta-ala:  205,32  km²
Väkiluku:  31 035 
 – Väestötiheys:  151 as./km²
 
 https://www.gemeentenoordenveld.nl/ 
Infobox OKVirheellinen NIMI-arvo: 
Noordenveld ( kuuntele ääntämys (ohje)) on kunta Alankomaissa Drenthen provinssissa. Kunnan pinta-ala on 205,32 km² ja kunnassa on 31 035 asukasta (31.12.2012), joten asukastiheys on 151 as./km².
Kartta Noordenveldin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Noordenveld Wikimedia Commonsissa
Kunnan sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: nl:Noordenveld
Käännös suomeksi
Musta kuningatar (minisarja)

| Musta kuningatar> The Queen’s Gambit |
| --- | --- |

Tyyli:  draama
Kestoaika:  46–67 minuuttia
Luoja(t):   Scott Frank  Alan Scott 
Perustuu:  Walter Tevisin romaaniin Musta kuningatar
Pääosissa:   Anya Taylor-Joy  Bill Camp  Moses Ingram  Isla Johnston  Christiane Seidel  Rebecca Root  Chloe Pirrie  Akemnji Ndifornyen  Marielle Heller  Harry Melling  Patrick Kennedy  Jacob Fortune-Lloyd  Thomas Brodie-Sangster  Marcin Dorociński 
Alkuperämaa:  Yhdysvallat
Alkuperäiskieli:  englanti
Verkko:  Netflix
Julkaistu:  23. lokakuuta 2020
Jaksoja:  7
Aiheesta muualla
IMDb
Musta kuningatar (The Queen’s Gambit) on yhdysvaltalainen minisarja, joka perustuu Walter Tevisin samannimiseen romaaniin vuodelta 1983. Sarjan tarina seuraa kuvitteellista huippulahjakasta shakkipelaajaa, Beth Harmonia, tämän lapsuudesta nuoreen aikuisuuteen saakka. Sarja julkaistiin Netflix-tilausvideopalvelussa 23. lokakuuta 2020.
Rooleissa

| 0 | 1 | 2 |
| --- | --- | --- |
|  Anya Taylor-Joy  | … |  Beth Harmon   |
|       Isla Johnston  | … |       nuori Beth Harmon   |
|  Bill Camp  | … |  hra Shaibel   |
|  Moses Ingram  | … |  Jolene   |
|  Christiane Seidel  | … |  Helen Deardoff   |
|  Rebecca Root  | … |  nti Lonsdale   |
|  Chloe Pirrie  | … |  Alice Harmon   |
|  Akemnji Ndifornyen  | … |  hra Fergusson   |
|  Marielle Heller  | … |  rva Alma Wheatley   |
|  Harry Melling  | … |  Harry Beltik   |
|  Patrick Kennedy  | … |  Allston Wheatley   |
|  Jacob Fortune-Lloyd  | … |  Townes   |
|  Thomas Brodie-Sangster  | … |  Benny Watts   |
|  Marcin Dorociński  | … |  Vasili Borgov   |
Jaksot

| # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- |
| 1 | ”Avauksia” (engl. Openings) | Scott Frank | Scott Frank | 23. lokakuuta 2020 |
Beth Harmon joutuu 9-vuotiaana orpokotiin, missä hän kiinnostuu shakista. Häntä opettaa talonmies herra Shaibel, joka toteaa Bethin olevan luonnonlahjakkuus. Samalla Beth jää koukkuun rauhoittaviin pillereihin, joita lapsille annetaan orpokodissa. 
| 2 | ”Vaihtoja” (engl. Exchanges) | Scott Frank | Scott Frank | 23. lokakuuta 2020 |
Teini-ikäisen Bethin adoptoivat Wheatleyn pariskunta, ja Beth joutuu tottumaan normaaliin elämään. Hän alkaa käydä paikallisissa shakkiturnauksissa, joissa hän voittaa vastustajansa helposti. 
| 3 | ”Kaksoissotilaita” (engl. Doubled Pawns) | Scott Frank | Scott Frank | 23. lokakuuta 2020 |
Beth saa kutsun shakkiturnaukseen Cincinnatissa, minkä jälkeen hän joutuu median huomion keskipisteeseen. 
| 4 | ”Keskipeli” (engl. Middle Game) | Scott Frank | Scott Frank | 23. lokakuuta 2020 |
Beth alkaa opiskella venäjää ja tutustuu vanhempiin kurssikavereihinsa. Hän matkustaa Méxicoon turnaukseen, jossa hän häviää murskaavasti venäläiselle Borgoville. 
| 5 | ”Haarukka” (engl. Fork) | Scott Frank | Scott Frank | 23. lokakuuta 2020 |
Beth palaa Kentuckyyn ja tapaa vanhan vastustajansa Harry Beltikin, joka alkaa valmentamaan häntä tulevia Yhdysvaltain mestaruuskilpailuita varten. Mestaruuskilpailuissa hän voittaa jaetun ykköspalkinnon Benny Wattsin kanssa. 
| 6 | ”Keskeytysasema” (engl. Adjournment) | Scott Frank | Scott Frank | 23. lokakuuta 2020 |
Benny pyytää Bethiä tulemaan New Yorkiin ja tarjoutuu auttamaan häntä valmistautumaan uusintaotteluun Borgovia vastaan. Pariisissa krapulainen Beth häviää Borgoville uudemman kerran, mikä saa hänet syöksykierteeseen alkoholin kanssa. 
| 7 | ”Loppupeli” (engl. End Game) | Scott Frank | Scott Frank | 23. lokakuuta 2020 |
Vanha ystävä Jolene orpokodista tulee tapaamaan Bethiä, joka päättää ryhdistäytyä ennen tärkeää turnausta Moskovassa. Neuvostoliitossa Beth päihittää venäläisiä suurmestareita, myös lopulta Borgovin, ja voittaa koko turnauksen.
Aiheesta muualla

Musta kuningatar Netflixissä
Musta kuningatar Internet Movie Databasessa (englanniksi)
Noengrothai Chaipetch

| Mitalit> Maa:   Thaimaa.Naisten yleisurheilu.Aasian-mestaruuskilpailut  | Mitalit> Maa:   Thaimaa.Naisten yleisurheilu.Aasian-mestaruuskilpailut  | Mitalit> Maa:   Thaimaa.Naisten yleisurheilu.Aasian-mestaruuskilpailut  | Maa:   Thaimaa> Naisten yleisurheilu. |
| --- | --- | --- | --- |
|  Pronssia | Manila 2003 | Korkeushyppy |  |
Noengrothai Chaipetch (s. 1. joulukuuta 1982) on thaimaalainen yleisurheilija, joka kilpailee korkeushypyssä.
Noengrothai voitti vuonna 2001 pronssimitalin alle 20-vuotiaiden Aasian-mestaruuskilpailuista ja voitti kahta vuotta myöhemmin saman mitalin aikuisten Aasian-mestaruuskisoista. Hän osallistui olympialaisiin ensimmäistä kertaa Ateenassa 2004, jolloin hän oli karsinnan 21. tuloksellaan 189 senttimetriä. Noengrothai sijoittui kahdeksanneksi Aasian kisoissa 2006, muttei päässyt finaaliin saakka Pekingin olympialaisissa 2008.
Noengrothai hyppäsi ennätyksensä 194 Vientianessa 2009 Kaakkois-Aasian kisojen yhteydessä. Kyseessä on samalla myös Thaimaan ennätys.
Ninite

| Ninite |
| --- | --- |


Luoja:  Patrick Swieskowski Sascha Kuzins
Kehittäjä:  Secure By Design (SBD)
Kehityshistoria
Ensijulkaisu:  2009
Tiedot
Ohjelmistotyyppi:  asennusalusta
Käyttökielet:  englanti
Alusta:  Windows
Lisenssi:  Freemium
Aiheesta muualla
ninite.com
Ninite (koodinimeltään Volery) on Microsoft Windows -ympäristöön rakennettu palvelu, jonka avulla hallinnoidaan kolmannen osapuolen ohjelmistojen asentamista ja päivittämistä. Ninitestä on kolme erilaista versiota, ilmainen versio yksityiskäyttöön, maksullinen Pro-versio yritysympäristöihin ja halvempi Updater muiden tarpeisiin.
Ninite on saanut hyviä arvosteluja esimerkiksi HowtoGeekin ja PCworldin testeissä.
Ohjelman toiminto

Ninite toimii Windows XP:ssä ja sitä tuoreimmissa Windows-käyttöjärjestelmissä. Aluksi käyttäjä valitsee haluamansa ohjelmat, jonka pohjalta luodaan oma asennustiedosto. Sen avulla Ninite lataa ja asentaa valittujen ohjelmien viimeisimmät versiot käyttäjän koneelle. Mukana ei asenneta normaalisti ohjelmien asennuspaketeissa mukana olevia mainosohjelmia tai selainliitännäisiä. Ninite asentaa ohjelmista joko x64- tai x86-version laitteen mukaan.
Aiheesta muualla

Niniten virallinen sivusto (englanniksi)
No More Heroes

| No More Heroes |
| --- | --- |

Kehittäjä:  Grasshopper Manufacture
Julkaisija:   Ubisoft   Rising Star Games   Marvelous Interactive Inc.
Jakelija:  Nintendo eShop ja Steam
Suunnittelija:  Goichi Suda
Säveltäjä:  Masafumi Takada
Pelisarja:  No More Heroes
Julkaistu:   22. tammikuuta 2008  14. maaliskuuta 2008  6. joulukuuta 2007
Lajityyppi:  Toimintaseikkailu
Pelimuoto:  Yksinpeli
Ikäluokitus:  ESRB: M  PEGI +16
Alusta:  Wii
Jakelumuoto:  12 cm optinen levy (Wii)
Lisää peliartikkeleitaVideopelien teemasivulla
Infobox OK  : 
No More Heroes on japanilaisen Goichi Sudan ensimmäinen peli Wiille. NMH julkaistiin 2008 kevällä. Peli käyttää sarjakuvamaista cel-shading-grafiikkaa.  Jatko-osa on tulossa vuonna 2010 No More Heroes: Desperate Strugglesin myötä.
Pelaaminen

Päähenkilö on Travis Touchdown jolla on aseena valomiekka. Pelin maailma on vapaa ja liikkua voi jalkaisin tai moottoripyörällä.
Kontrollit hoidetaan Wii Remotella ja Nunchukilla, jolloin remotella ohjataan asetta ja nunchukin tatilla liikutaan. Taistelut tapahtuvat painamalla "A" näppäintä ja tappo isku tehdään remotea heiluttamalla nuolen osoittamaan suuntaan.
Tarina

Pelin päähenkilö on Travis Touchdown, joka haluaisi tulla maailman parhaimmaksi tappajaksi. Tämän saavuttaaksensa hän joutuu ensin haastamaan 10 parasta tappajaa.
Noelle Maritz

Noelle Maritz maaliskuussa 2019.
Noelle Maritz (s. 23. joulukuuta 1995 Newport Beach, Kalifornia, Yhdysvallat) on sveitsiläinen jalkapalloilija, pelipaikaltaan puolustaja tai keskikenttäpelaaja. Hän on pituudeltaan 165-senttimetrinen. Hän edustaa Englannin Superliigassa pelaavaa Arsenalia ja on pelannut Sveitsin naisten maajoukkueessa maaliskuusta 2013 alkaen.
Maritz edusti kotimaassaan juniorivuosina FC Amriswilia, FC Staadia ja FC Wil 1900:aa sekä kausina 2011–2013 FC Zürichiä. Kausina 2013–2020 hän pelasi Saksassa VfL Wolfsburgin joukkueessa. Hän pelasi Bundesliigassa 109 ottelua ja teki niissä seitsemän maalia. Hän voitti Mestarien liigan vuonna 2014 ja viisi Saksan-mestaruutta. Kesällä 2020 hän siirtyi englantilaisseura Arsenaliin, jossa hän pelasi ensimmäisellä liigakaudellaan Superliigassa 12, toisella 19 ja kolmannella 17 ottelua.
Maritz on pelannut Sveitsin nuorisomaajoukkueissa. Sveitsin naisten maajoukkueessa hän pelasi ensi kerran maaliskuussa 2013. Hän pelasi joukkueensa kaikissa neljässä ottelussa MM-kilpailuissa 2015 ja alusta loppuun kaikki kolme ottelua EM-kilpailuissa 2017. Hän on pelannut ennen MM-kilpailujen 2023 alkua 104 naisten maaottelua ja tehnyt niissä kaksi maalia.
Noether

Noether on seuraavien henkilöiden nimi:
Max Noether (1844–1921), matemaatikko, Emmy Noetherin ja Fritz Noetherin isä
Emmy Noether (1882–1935), matemaatikko ja fyysikko
Fritz Noether (1884–1941), matemaatikko
Adolf Noether (1855–1943), saksalainen maisema- ja kukkamaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Noether”, voi hakea sivunnimihaulla, laajalla sivunnimihaulla tai tekstihaulla.
Niña

Niñan replika
Niña (suom. tyttö) oli yksi kolmesta Kristoffer Kolumbuksen ensimmäisellä, vuonna 1492 Atlantin poikki länteen suuntautuneella matkalla käytetyistä purjelaivoista. Muut Kolumbuksen ensimmäisen tutkimusmatkan purjealukset olivat Santa María ja Pinta. Niña oli karaveli-tyyppinen purjealus. Niña oli matkan kolmesta purjealuksesta pienin. Sen uskotaan olleen Kolumbuksen suosikkilaiva.
Aiheesta muualla

Wikimedia Commonsissa on kuvia tai muita tiedostoja aiheesta .
Kristoffer Kolumbuksen laivat
Kolumbuksen laivojen miehistöt